open-index/open-wikipedia-markdown huggingface dataset:
חוות רוח בראשית

**חוות "רוח בראשית"** היא חוות רוח לייצור חשמל השוכנת סמוך להר פרס בדרום רמת הגולן. החווה מכילה 39 טורבינות רוח, בהספק של 207 מגה-ואט. המיזם הוא בבעלות החברות אנלייט ו"אוירם", ובשותפות עם היישובים: יונתן, אלוני הבשן, רמת מגשימים, מבוא חמה, נטור, כנף, אבני איתן ומעלה גמלא.

## רקע
הצעות להקמת חוות רוח ברמת הגולן החלו כבר בשנות ה-80. אזור רמת הגולן נסקר ונמצא כבעל תנאים טובים לניצול אנרגיית הרוח להפקת חשמל. אחד האזורים שסומנו כאזור מיטבי לניצול אנרגיית הרוח היה אזור הר פרס.

טורבינה נסיונית הוקמה ב-1985 על הר בני צפת. בשנת 1992 הוקמה חוות הרוח הראשונה בישראל על הר בני רסן, שכללה 10 טורבינות שגובהן 30 מטרים.

החל מראשית העשור השני של המאה ה-21 החלו רשויות המדינה בקידום התוכניות לבניית חוות רוח ברמת הגולן, ובהן החווה באזור הר פרס. בשנת 2018 החלה הקמת חוות הרוח עמק הבכא, הנמצאת אף היא בבעלות חברת אנלייט. קיימות תוכניות נוספות להקמת חוות רוח בגולן, למשל באזור היישובים הדרוזיים בצפון הרמה.

## הקמת החווה
חוות הרוח כוללת 39 טורבינות מתוצרת ג'נרל אלקטריק, המתנשאות לגובה של כ-180 מטרים. הטורבינות הוקמו בשטח שבין הר פרס לגבעת אורחה, סמוך לכביש 98. החווה צפויה להפיק 207 מגה-ואט חשמל אשר ימכרו לחברת החשמל. לצורך העברת החשמל לרשת הארצית נבנה קו מתח גבוה טמון באדמה באורך 26 קילומטרים מהחווה ועד לצומת יהודיה.

העבודות להקמת הטורבינות החלו בשנת 2021, כשעיקר המימון להקמה ניתן בהלוואת נון-ריקורס מבנק הפועלים. ביוני 2023 חוברה החווה לרשת החשמל לשם הרצתה. להערכת אנלייט, ההכנסות השנתיות הצפויות מהמיזם עם הפעלתו המלאה יהיו 52-50 מיליון דולר.

## השלכות סביבתיות
טורבינות הרוח בפרויקט הוצבו במרחק של מספר קילומטרים מכל מקום יישוב ולכן אינן מפריעות ליישובים קיימים. הובע חשש לפגיעה בנוף, אולם זו קטנה יחסית משום שמדובר באזור לא מתויר באופן יחסי.

חששות רבים הובעו בנוגע לפגיעה אפשרית בציפורים ובפרט בנשרים, שאוכלוסייתם בישראל נמצאת במצב פגיע. אזור תל פארס במיוחד ידוע כמקום מחיה לנשרים, וקיים חשש כי הקמת החווה תביא להכחדתם מהאזור. בעקבות המחאות חויבה אנלייט להתקין מערכת לאיתור ציפורים שתכלול מכ"ם לגילוי ציפורים ועמדות תצפית אנושיות. במידת הצורך אמורה המערכת לעצור טורבינות כדי למנוע פגיעה בנשרים ובבעלי כנף אחרים.

## גלריה

קובץ:Bereshit Wind Farm 6.jpg|הר פרס ברקע הטורבינות
קובץ:Bereshit Wind Farm 9.jpg
קובץ:Bereshit Wind Farm 10.jpg
קובץ:Construction of Bereshit Wind Farm.jpg|אחת הטורבינות בפרויקט במהלך הקמתה
קובץ:Bereshit Wind Farm 4.jpg|חוות הרוח בראשית בצילום מגבעת אורחה
קובץ:Bereshit Wind Farm From Mount Shifon.jpg|חוות הרוח בצילום מהר שיפון


## קישורים חיצוניים

* 
* יהודה וינברג, הקמת מיזם "רוח בראשית", שישי בגולן, 17 ביוני 2021

## הערות שוליים

קטגוריה:רמת הגולן: מבנים
קטגוריה:ישראל: חוות רוח
CEO (שיר)

**CEO** (ראשי תיבות בלועזית למילה **[[מנכ"ל]]ית**) הוא סינגל שהוקלט על ידי הזמרת הישראלית נטע ברזילי, והשיר הראשון שיצא לאור בהוצאת חברת התקליטים דיסני מיוזיק גרופ. את מילות השיר חיברו ברזילי לצד איתי שמעוני ואבשלום אריאל, שגם הפיק את השיר בשיתוף עם בועז ואן דה ביטס. הוא פורסם בשירותי המדיה השונים ב-13 באוקטובר 2021.

## רקע
בניסיון לפתח את קריירת המוזיקה שלה ולהתפרסם ברחבי אירופה וארצות הברית, עזבה ברזילי את חברת התקליטים טדי הפקות, שהפיקה את שיריה הקודמים דוגמת "אפס מאמץ" ו-"Bassa Sababa". היא חתמה חוזה הקלטות חדש עם דיסני מיוזיק גרופ, שנוסדה לאחרונה. בריאיון לגופי תקשורת שונים סיפרה כי מאז צאת השיר "Moustache", התקשתה לקחת החלטות שישפיעו על קריירת המוזיקה שלה בעצמה. לצד "CEO" פורסם השיר "DUM", שמספר על תקופת הדייטים של ברזילי.

## רשימת השמעה

## היסטוריית יציאות לאור

## קישורים חיצוניים

## הערות שוליים

קטגוריה:שירי נטע ברזילי
קטגוריה:שירים באנגלית
קטגוריה:שירים שנכתבו על ידי איתי שמעוני
נהג תורן

**נהג תורן** הוא אדם אשר נמנע משתיית אלכוהול באירוע חברתי כדי להישאר מפוכח ולהסיע את חבריו הביתה בבטחה בעוד הם צורכים משקאות אלכוהוליים. הדבר נעשה כדי להימנע מנהיגה בשכרות, וכדי לעודד הסדרים מסוג זה ישנם בעלי ברים, מסעדות ומועדוני לילה שיציעו לנהגים התורנים משקאות קלים בחינם או במחיר מוזל.

## היסטוריה
לאחר שרעיון הנהג התורן פותח במדינות סקנדינביה ותפס תאוצה בקנדה, בשנת 1988 בית הספר לבריאות הציבור של אוניברסיטת הרווארד יזם קמפיין תשדירי שירות, ובו עודד מציאת נהגים תורנים, כדי להפחית את כמות תאונות הדרכים שמתרחשות כתוצאה מנהיגה בשכרות.

הקמפיין קיבל במה גם בתוכניות וסדרות טלוויזיה מצליחות, כמו "חופשי על הבר", "פרקליטי אל איי", "משפחת קוסבי" ועוד. מחלקת התחבורה של ארצות הברית עודדה את הרעיון, וקידמה את הסלוגן: "חברים לא נותנים לחברים לנהוג שיכורים".

נשיא ארצות הברית ביל קלינטון תמך הקמפיין לכל אורך שנות נשיאותו, ומדי שנה הקליט את תשדירי השירות, לבקשת בית הספר לבריאות הציבור של אוניברסיטת הרווארד.

בהתבסס על מספר סקרים, הקמפיין תרם לירידה משמעותית במספר ההרוגים בתאונות דרכים בשנים 1988–1994.

בשנת 2005 החלה חברת דיאג'יו בקמפיין דומה בברזיל. הקמפיין נקרא "Piloto da Vez", הופק בחסות קבוצת מקלארן והשתתפו בו נהגי הפורמולה 1 חואן פאבלו מונטויה, מיקה הקינן ולואיס המילטון.

בשנת 2017 הציעה חברת קוקה קולה בניו זילנד משקאות בחינם לאנשים שיתנדבו להיות נהגים תורנים.

במספר מדינות קיימים שירותים בהם ניתן לשכור בתשלום "נהג תורן" שיחזיר את השיכור ואת רכבו לביתו.

## קישורים חיצוניים
* לפני שיוצאים לבלות בוחרים נהג תורן, באתר הרשות הלאומית לבטיחות בדרכים

## הערות שוליים

קטגוריה:תרבות שתיית אלכוהול
קטגוריה:בטיחות בתחבורה
מלחמה משלו (סרט)

**מלחמה משלו** (ברוסית: **Своя война**; משווק במדינות המערב בשם "Infiltration") הוא סרט רוסי משנת 2021 בבימויו של אלכסיי צ'אדוב שגם מככב לצדם של כריסטינה אסמוס, ויקטור סוחורוקוב, ארטיום טקאצ'נקו, ויטאלי קישצ'נקו, ג'ליל אסרטוב ואחרים. הסרט הופק בתמיכת קרן הקולנוע הרוסי וחלקים ממנו צולמו בחצי האי קרים, מוסקבה ואף בסוריה.

## עלילה
איוון חזר מהמלחמה מזמן. אבל המלחמה לא מרפה ממנו והוא ממשיך לשחק בה, מה שכבר עולה לו ביחסיו עם אשתו ועכשיו עלול לעלות בחייו. איוואן נוסע לסוריה כשהוא מחופש ככתב מלחמת חוץ בשם ג'ון.

## שחקנים ודמויות

## קישורים חיצוניים

## הערות שוליים

קטגוריה:סרטי 2021
קטגוריה:סרטי דרמה רוסיים
קטגוריה:סרטי מלחמה רוסיים
קטגוריה:סרטי פעולה רוסיים
קטגוריה:סרטים ברוסית
קטגוריה:סרטים באנגלית
קטגוריה:סרטים בערבית
קטגוריה:מלחמת האזרחים הסורית בתרבות
אהלי שם (ספר)

הספר **אהלי שם** הוא  של רבני קהילות ישראל בארץ ישראל ובתפוצות. הספר סודר על ידי ר' שמואל נח גוטליב.

## המחבר
ר' שמואל נח גוטליב, בן דוב בער, התגורר בפינסק, ושימש שם כראש השוחטים ובודקים. היה בעל השפעה על הרב דוד פרידמן, ועמד לימינו בעבודתו בעסקנות הציבורית. היה בעל השקפות אנטי-ציוניות. יש הטוענים שהוא הגורם להתנגדות הרב דוד פרידמן.

## הוצאות הספר
הספר הודפס בשנת 1912 בפינסק, בבית הדפוס של מ.מ. גלאָאֻבּעֶרמאַן. בהוצאתו הראשונה הוא קיבל הסכמות מהרב דוד פרידמן, מהרב חיים הלוי סולובייצ'יק ומהרב חיים עוזר גרודזנסקי.

מהדורת צילום יצאה בבני ברק בשנת תשמ"ו (1986) בהוצאת 'תפוצה'.

## קישורים חיצוניים
* 
* 
* 

## הערות שוליים

קטגוריה:ספרי 1912
קטגוריה:ספרי עיון בעברית: ביוגרפיות
קטגוריה:אנציקלופדיות יהודיות
מייק סקסטון

**מייק סקסטון** (באנגלית: **Mike Sexton**; 22 בספטמבר 1947 – 6 בספטמבר 2020) היה שחקן ושדרן פוקר אמריקאי. בשנת 2009 נבחר להיכל התהילה של הפוקר.

## ביוגרפיה
סקסטון עסק בהתעמלות מכשירים בזמן לימודיו באוניברסיטת המדינה של אוהיו. ב-1970 התגייס לדיוויזיה המוטסת ה-82 בצבא ארצות הברית. ב-1985 עבר לגור בנבדה כדי לשחק פוקר באופן מקצועני.

## קריירת פוקר
### סבב הפוקר העולמי
סקסטון שחק רבות בסבב הפוקר העולמי והיה שדרן הבית של הסבב יחד עם וינס ואן פאטן. במהלך הקריירה סיים 17 פעמים עם פרס כספי, מתוכם 4 פעמים בשולחן הגמר. ב-2016 זכה בטורניר המרכזי של הסבב במונטריאול שבקנדה, ובפרס ראשון של 317,896 אלף דולר.

### אליפות העולם בפוקר
ב-1989 זכה סקסטון בצמיד אליפות העולם בפוקר בטורניר סטאד 7, בו זכה ב-104,400 דולר. ב-2006 זכה בטורניר למוזמנים בלבד ובפרס של מיליון דולר. ב-2012 השתתף בטורניר התרומה הראשון של "Big One for One Drop" עם כניסה של מיליון דולר, וסיים במקום התשיעי, עם זכייה של 1.1 מיליון דולר.

#### צמידי אליפות העולם בפוקר

### Partypoker
סקסטון היה אחד ממקימי אתר הפוקר ב-2001, וב-2017 החל לתפקד כיושב ראש האתר.

## הוקרה
ב-2009 נבחר להיכל התהילה של הפוקר. ב-2015 זכה בפרס למפעל חיים של The Hendon Mob. לאחר מותו ב-2020, נקרא גביע סבב הפוקר העולמי על שמו.

## ספריו

* 2005 - Shuffle Up and Deal: The Ultimate No Limit Texas Hold 'em Guide
* 2016 - Life's a Gamble


## קישורים חיצוניים

* 

## הערות שוליים

קטגוריה:בוגרי אוניברסיטת המדינה של אוהיו
קטגוריה:שחקני פוקר אמריקאים
קטגוריה:זוכי צמיד אליפות העולם בפוקר מארצות הברית
קטגוריה:זוכי סבב הפוקר העולמי
קטגוריה:חברי היכל התהילה של הפוקר
קטגוריה:אמריקאים שנפטרו מסרטן
קטגוריה:אמריקאים שנולדו ב-1947
קטגוריה:אמריקאים שנפטרו ב-2020
שירים שהוקלטו על ידי אד שירן

[ממוזער|200px|שמאל|שירן מופיע בסיבוב ההופעות [Tour +, 2013.]]
הזמר-יוצר האנגלי **[[אד שירן]]** הקליט שירים לחמישה אלבומי אולפן ו-17 מיני-אלבומים.

לפני שהוציא את אלבום האולפן הראשון שלו, פרסם שירן שמונה מיני-אלבומים מבלי להיות חתום על ידי חברת תקליטים, בשמות *The Orange Room*, *Ed Sheeran*, **, *You Need Me*, *[[Loose Change]]*, *[[Songs I Wrote with Amy]]*, *Live at the Bedford* ו-*[[No.5 Collaborations Project]]*, כאשר האחרון זכה לתשומת לב והצלחה, שכן הגיע למקום השני במצעד האייטונס, ונמכרו מעל 7,000 מעותקיו בשבוע הראשון. מאוחר יותר באותה שנה, הוחתם שירן בחברת התקליטים אסיילום רקורדס.

בשנת 2011, יצא לאור "The A Team", כסינגל המוביל מתוך אלבום האולפן הראשון של שירן, + (מבוטא "Plus"), משנת 2011. בהמשך, יצאו הסינגלים "You Need Me, I Don't Need You", "Lego House", "Drunk", "Small Bump" ו-"Give Me Love".

בשנת 2014, פרסם שירן את אלבום האולפן השני שלו, x (מבוטא "Multiply"). מתוך האלבום יצאו הסינגלים "Sing", "Don't", "Thinking Out Loud", "Bloodstream" ו-"Photograph", וכן השיר "I See Fire", שנכלל גם בפסקול לסרט השני של סדרת סרטי ההוביט.

אלבום האולפן השלישי של שירן, ÷ (מבוטא "Divide"), יצא בשנת 2017. בטרם יציאתו, פורסמו הסינגלים "Castle on the Hill" ו-"Shape of You", ולאחריו יצאו הסינגלים "Galway Girl", "Perfect" ו-"Happier". סיבוב ההופעות לשיווק האלבום, Tour ÷, הפך לסיבוב ההופעות הרווחי ביותר בכל הזמנים.

ההמשך למיני האלבום שלו משנת 2011, *[[No.6 Collaborations Project]]*, יצא בשנת 2019. שירן שיתף פעולה עם אמנים שונים בכל רצועות האלבום. באלבום נכללו הלהיטים "I Don't Care" בהשתתפות ג'סטין ביבר, "Beautiful People" בהשתתפות חאליד ו-"South of the Border" בהשתתפות קמילה קביו וקארדי בי.

בשנת 2021, הכריז שירן על אלבום הסולו הרביעי שלו, = (מבוטא "equals"), שייצא ב-29 באוקטובר 2021. מתוך האלבום יצאו הסינגלים "Bad Habits" ו-"Shivers".

## שירים

[ממוזער|180px|שמאל|[איימי ודג', שכתבה 13 שירים עם שירן, כאשר חמישה מהם נכללו במיני-אלבום *[[Songs I Wrote with Amy]]*.]]
[ממוזער|180px|שמאל|[ג'וני מקדייד, שכתב 19 שירים עם שירן, שנכללו באלבומים *[[x (אלבום של אד שירן)|x]]*, *[[÷ (אלבום)|÷]]* ו-*[[= (אלבום של אד שירן)|=]]*.]]
[ממוזער|180px|שמאל|טיילור סוויפט, שכתבה ושיתפה פעולה עם שירן בשירים "[Everything Has Changed", "End Game" ו-"Run".]]
[ממוזער|180px|שמאל|[פוי ואנס, שכתב 7 שירים עם שירן, שנכללו באלבומים *[[x (אלבום של אד שיררן)|x]]* ו-*[[÷ (אלבום של אד שירן)|÷]]*.]]

## הערות שוליים

*
שירן, אד
וילי ויליאם

**וילי ויליאם** (באנגלית: **Willy William**; נולד ב-14 באפריל 1981) הוא תקליטן, מפיק מוזיקלי וזמר צרפתי. התפרסם בזכות להיטיו: "Ego" ו-"Mi Gente", שבו שיתף פעולה עם ג'יי באלווין.

## קורות חייו
הוא נולד ב-14 באפריל 1981, בפרג'וס , צרפת להורים מהגרים. הוא גדל בקומונה שמפניה , בצפון מערב צרפת.

## קריירה
ב-2003–2004, הוא הופיע בשירים "B Boyz Shake da Body" ו-"Tragedie" של דיג'יי פלקס. מאוחר יותר, הוא הצטרף להרכב המוזיקלי הצרפתי, Collectif Métissé .

ב-2013, הוא התארח בסינגל "Es tu fiesta" של ריסדה . בהמשך השנה, הוא התארח, יחד עם עלאין ראמאנסום, בסינגל "Li tourner" של דיג'יי אסד .

ב-2014, הוא התארח, יחד עם דניס אזור ומריו רמזי, בסינגל "Alalila (Le Sega)" של דיג'יי אסד .

ב-2015, הוא התארח, יחד עם טפה & מוקס, בגרסת הכיסוי של הסינגל "Englishman In New York" של כריס קאב .

ב-2015, הוא הוציא את הסינגל "Te quiero".

ב-24 בספטמבר 2015, הוא הוציא את הסינגל "Ego".

ב-2016, הוא הוציא, בשיתוף פעולה עם Keen'V , את הסינגל "On s'endort?".

ב-2016, הוא התארח בסינגל "Keep My Cool" של מדקון .

ב-2016, הוא הוציא את אלבום המוזיקה הראשון שלו, "Une seule vie".

ב-30 ביוני 2017, הוא הוציא, בשיתוף פעולה עם ג'יי באלווין, את הסינגל "Mi Gente". גרסת רמיקס של השיר, בשיתוף פעולה עם ביונסה, יצא ב-28 בספטמבר 2017. השיר זכה בקטגוריית שיר השנה הקצבי לטיני של פרסי המוזיקה הלטינית של בילבורד, ובקטגוריית הקליפ הלטיני הטוב ביותר של פרסי הווידאו קליפים של MTV.

ב-2018, הוא הוציא את הסינגל "La La La", והתארח, יחד עם ניקי מינאז', בסינגל "Goodbye" של דייוויד גטה וג'ייסון דירולו.

## דיסקוגרפיה
### אלבומי אולפן
* 2016: "Une seule vie"

## קישורים חיצוניים

## הערות שוליים

קטגוריה:תקליטנים צרפתים
קטגוריה:מוזיקאים צרפתים
קטגוריה:מפיקים מוזיקליים צרפתים
קטגוריה:זמרים צרפתים
קטגוריה:צרפתים שנולדו ב-1981
מגדל התקשורת של איסטנבול

**מגדל התקשורת של איסטנבול** (בטורקית: **Küçük Çamlıca TV-Radyo Kulesi**), הוא מגדל תקשורת עם תצפית ומסעדות ברובע אוסקודר שבאיסטנבול, טורקיה.

גובהו הכולל של המגדל הוא 369 מטר (1,211 רגל). גובה אנטנת הפלדה של המגדל הוא 168 מטר (551 רגל). עם גובה כולל של 587 מטרים מעל פני הים, הוא נושא את תואר המבנה הגבוה ביותר באיסטנבול ובאירופה. בנייתו החלה בסוף 2016 והסתיימה ארבע שנים מאוחר יותר בספטמבר 2020. עם זאת, הפרויקט אמור היה להיות להסתיים עד סוף 2019. הוא נחנך ב־29 במאי 2021.

בהצעה הראשונה שנערכה ב־31 בדצמבר 2014, נאמדה עלות הפרויקט ב־73.1 מיליון דולר. עם זאת, בשל דרישות הבניין המשתנות, הוגשו 3 הצעות חדשות, ועלות הפרויקט הסתכמה בסך של 121.7 מיליון דולר (381.8 מיליון לירות טורקיות).

## עיצוב
המגדל תוכנן על ידי חברת Melike Altınışık אדריכלים (MAA), שהוקמה על ידי Melike Altınışık. הבניין עצמו הוא מבנה אחד המעוצב בהשראת פרח הצבעוני, סמל לטורקים בתקופת האימפריה העות'מאנית. הציר המרכזי של המגדל כולל את השורשים ואת גבעול הפרח. מרפסת התצפית ורצפות המסעדה מזכירות ניצן צבעוני שטרם פרח.

מעליות פנורמיות העולות מקומת הקרקע לקומה העליונה, ממוקמות משני צידי הבניין. מעליות אלו מסמלות את הבוספורוס הטורקי, המפריד ומחבר את יבשות אסיה ואירופה.

## קישורים חיצוניים
* 

## הערות שוליים

קטגוריה:איסטנבול: מבנים
קטגוריה:מגדלי תקשורת
Ego (שיר של וילי ויליאם)

"**Ego**" (בעברית: "**אגו**") הוא סינגל של הזמר והמפיק המוזיקלי הצרפתי וילי ויליאם, שיצא, על ידי סקורפיו מיוזיק, Play On ווורנר מיוזיק גרופ, ב-24 בספטמבר 2015.

נכון לאוקטובר 2021, השיר הושמע למעלה מ-101 מיליון פעמים בספוטיפיי.

## וידאו קליפ
הווידאו קליפ של הסינגל הועלה לחשבון היוטיוב של וילי ויליאם, ב-2 בנובמבר 2015. נכון לאוקטובר 2021, הווידאו קליפ נצפה למעלה מ-781 מיליון פעמים.

## מיקומי שיא

## קישורים חיצוניים

## הערות שוליים

קטגוריה:שירים בצרפתית
קטגוריה:שירי מוזיקה אלקטרונית
קטגוריה:סינגלים שהגיעו למקום הראשון במצעד הבין-לאומי של מדיה פורסט
טיבור קלן

**טיבור קלן** (במקור **קליין**, בהונגרית: **Kelen Tibor**; בודפשט, 18 בספטמבר 1937 – ניו יורק, 28 באפריל 2001) היה זמר אופרה (טנור) וחזן יהודי-הונגרי. אחיו הגדול של זמר האופרה פטר קלן.

## ביוגרפיה
סבו של טיבור קליין מצד אביו היה רב, אביו היה סוחר. הוא בא ממשפחת חזנים מצד אמו, ושני אחיו בחרו גם הם במקצוע זה (טמאש קלמן, ארווין קליין). קלן היה תלמידו של רז'ה פלקי בקונסרבטוריון בלה בארטוק בבודפשט, ואחר כך השתתף בקורס המאסטר של זמר האופרה האיטלקי טיטו סקיפה.

בגיל 22 חתם חוזה בבית האופרה של בודפשט בשנת 1959, שם ערך את הופעת הבכורה שלו כפרפיניול (פוצ'יני: לה בוהם). לאחר תפקידים קטנים אחדים, קיבל במהירות תפקידים ראשיים כטנור לירי וכספינטו טנור (ספינטו טנור הוא מונח קולי שמשמש לאפיון קול סופרן או טנור בעל משקל בין לירי לדרמטי שמסוגל להתמודד עם שיאים מוזיקליים גדולים באופרה במרווחי זמן מתונים). תפקידו הבולט הראשון היה אדגרד (דוניצטי: לוצ'יה די למרמור), שעליו דיבר טיטו סקיפה בשבחים רבים. עד הגירתו מהונגריה בשנת 1965, היה זמר מועסק מאוד של בית האופרה.

הוא שר בחו"ל במשך שנתיים בבתי אופרה מובילים באירופה, כמו לה סקאלה במילאנו, ולאחר מכן עבר לקנדה ב-1967. בטורונטו המשיך ללמוד חזנות אצל אליעזר קירשבלום.

קלן התיישב בניו יורק בשנת 1969, שם הפך לאחד הטנורים המובילים באופרה של ניו יורק (NYCO) במשך כמה שנים. הוא ויתר על הקריירה הבימתית שלו במחצית הראשונה של שנות ה-70 של המאה ה-20, ופנה לגמרי לתחום הדת. לאחר שהות קצרה נוספת בטורונטו, חזר לארצות הברית, שם הפך לחזן המפורסם של בית הכנסת בית אל מ-1975 ועד מותו המוקדם בצדרהרסט (Cedarhurst הוא ישוב בהמפסטד שבנפת נסאו). הופעתו האחרונה בהונגריה הייתה בפסטיבל הקיץ היהודי של 1997. עדים בני זמננו להופעותיו זוכרים אותו כטנור לירי בעל קול יפה במיוחד וטכניקה מצוינת. פעילותו כחזן התאפיינה בהכרה ובהזדהות דתית עמוקים מאוד.

## תפקידיו


## פרסים
* 1969 - פרס מורטון באום (ארצות הברית)

## לקריאה נוספת
* זמרים הונגרים נשכחים: טיבור קלן
* טיבור קלן במאגר המידע של בית האופרה הממלכתי ההונגרי
* זכרונו של החזן הראשי ג'רג' שאנדור (גיורא שרון)
* בהופעה האחרונה בבודפשט
* הספד שלו בשבוע היהודי
* ידיעה על מותו בניו יורק טיימס
* על משפחת קלן ~ קליין
* טיבור קלן שר שירי ליטורגיה
* החזן טיבור קלן בקונצרט בליווי הקלטות סאונד של ארבי אורנשטיין ביוטיוב

## הערות שוליים

קטגוריה:זמרי אופרה יהודים הונגרים
קטגוריה:חזנים הונגרים
קטגוריה:מהגרים מהונגריה לארצות הברית
קטגוריה:בודפשט: אישים
קטגוריה:יהדות בודפשט
קטגוריה:יהודים זוכי פרס המדינה (הונגריה)
קטגוריה:אמריקאים שנולדו ב-1937
קטגוריה:אמריקאים שנפטרו ב-2001
If I Didn't Love You

"**If I Didn't Love You**" (בעברית: "**אם לא הייתי אוהב/ת אותך**") הוא סינגל שהוקלט על ידי המוזיקאי ג'ייסון אלדין, ביחד עם הזמרת-יוצרת האמריקאית קארי אנדרווד, מתוך אלבום האולפן העשירי שלו, *Macon, Georgia*. השיר יצא לאור ב-23 ביולי 2021, על ידי חברות התקליטים ברוקן באו, מקון וקפיטול נאשוויל, כסינגל המוביל מתוך האלבום.

השיר הגיע למקום השני במצעד שירי הקאנטרי, וקיבל מועמדות בטקס פרסי גראמי ה-64 בקטגוריה ביצוע הקאנטרי הטוב ביותר של צמד/להקה.

## רקע וכתיבה
השיר הוא בלדת פאוור, העוסקת במערכת יחסים שהתפרקה ובבני הזוג שאינם מצליחים להמשיך הלאה. קורט אליסון וטולי קנדי, שניים מכותבי השיר, חברים בלהקת אלדיאן ובצוות ההפקה New Voice Entertainment. השיר נכתב מאוחר יותר בתהליך כתיבת האלבום, ויועד להיות דואט, כאשר אלדין הקליט את השיר לפני שבחר שותף לדואט.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות.

## הצלחה
השיר זכה להצלחה רבה, כאשר הגיע למקום השני במצעד שירי הקאנטרי ולמקום השמיני במצעד שירי הקאנטרי של קנדה. בנוסף לכך, דורג השיר כאחד משירי הקאנטרי הנמכרים ביותר בארצות הברית בשנת 2021, כאשר נמכר בלמעלה מ-29,500 עותקים דיגיטליים בשבוע בכורתו, דבר שהוביל אותו להגיע למקום ה-15 במצעד הבילבורד הוט 100.

מחוץ לארצות הברית, זכה "If I Didn't Love You" להצלחה כאשר דורג במקום הרביעי במצעד שירי הקאנטרי של ה-ARIA.

## פרסים ומועמדויות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קארי אנדרווד
קטגוריה:שירים באנגלית
קטגוריה:שירי אהבה
קטגוריה:בלדות משנות ה-2020
קטגוריה:בלדות קאנטרי
קטגוריה:סינגלים בהוצאת קפיטול רקורדס נאשוויל
דיסקוגרפיה של מדיסון ביר

הזמרת האמריקאית **[[מדיסון ביר]]** הוציאה לאור אלבום אולפן אחד, מיני-אלבום אחד, 17 סינגלים (כולל שלושה כאמנית אורחת) וסינגל שיווקי אחד. אלבום הבכורה שלה, *[[Life Support]]*, יצא בפברואר 2021.

## אלבומי אולפן

## מיני-אלבומים

## סינגלים

## סינגלים שיווקיים

## שירים אחרים במצעדים

## הופעות נוספות

## ביאורים

## הערות שוליים

קטגוריה:מדיסון ביר
ביר, מדיסון
מרגרט נילסון ארמסטרונג

**מרגרט נילסון ארמסטרונג** (באנגלית: **Margaret Neilson Armstrong**: 1867 – 1944) הייתה מעצבת, מאיירת וסופרת אמריקאית. היא ידועה בעיקר בעיצובי כריכות הספרים שלה בסגנון אר נובו. היא כתבה ואיירה גם את המדריך המקיף הראשון לפרחי הבר במערב ארצות הברית (1915). בחייה המאוחרים כתבה רומני מסתורין וביוגרפיות.

## ביוגרפיה
מרגרט נילסון ארמסטרונג נולדה ב־24 בספטמבר 1867, בניו יורק. היא בתו של הדיפלומט ואמן הויטראז'ים האמריקאי מייטלנד ארמסטרונג, שהיה צאצא של פיטר סטויבסנט. נילסון ארמסטרונג היא אחייניתו של המילטון פיש. בין ששת אחיה היו הלן מייטלנד ארמסטרונג (1869–1948), שהלכה בעקבות אביה והפכה לאמנית ויטראז', והמילטון פיש ארמסטרונג, עורך מגזינים.

היא החלה את דרכה כמעצבת בשנות ה־80 של המאה ה־19, עבדה בתחילה אצל א.סי מק'קלורג ובהמשך גם אצל מו"לים אחרים. היא עיצבה יותר מ־270 עטיפות ספרים וכריכות ספרים, כמחצית מהן מיועדות לסקריבנר. היא עבדה בסגנון ארט נובו והעדיפה מוטיבים הקשורים לצמחים, צבעים עזים, עיטורי זהב ולעיתים קרובות עיצובים מעט א־סימטריים, שילוב יוצא דופן שעזר להבחין בינה לבני דורה. בין הסופרים שעיצבה עבורם כריכות נמנים פרנסס הודג'סון ברנט, פלורנס ל. ברקלי, ג'ורג' וושינגטון צ'ארלס דיקנס, פול לורנס דנבר, רוברט לואיס סטיבנסון, הנרי ואן דייק ומרטל ריד. היא כונתה "מעצבת הספרים האמריקאית היצרנית והישגית ביותר בשנות ה־90 ותחילת המאה ה־20".

ארמסטרונג זנחה את עיצוב כריכת הספרים בסביבות 1913 כאשר צורת הכריכה השתנתה ונכנסו לאופנה כריכות מבד ופנתה לכתיבת ספרים משלה.

היא הייתה חובבת טבע מושבעת והתעניינה בבוטניקה ובעיקר בפרחי בר. בין השנים 1911–1914 היא נסעה ברחבי מערב ארצות הברית וקנדה, והפכה לאחת הנשים הראשונות שהגיעו לתחתית הגרנד קניון. היא גילתה שם כמה מיני פרחים שטרם זוהו על ידי בוטנאים.

היא פירטה על אותם מינים ועוד רבים אחרים במדריך פרחי הבר של מערב ארצות הברית (1915). בספר היו 550 איורים והוא נחשב למדריך המקיף הראשון בנושא.

בשנות השישים והשבעים לחייה כתבה שלושה רומני מתח שזכו לשבחי הביקורת – רצח בוויטראז' (1939), האיש ללא פנים (1940), ותעלומת הרצח של סנטו (1941) – וכן שתי ביוגרפיות: "פאני קמבל: אישיות ויקטוריאנית" (1938) ו"טרלוני: חיי אדם" (1940). היא גם השלימה את זכרונותיו של אביה.

ארמסטרונג מתה בניו יורק בשנת 1944.

עבודותיה מיוצגות באוספי מוזיאון המטרופוליטן לאמנות ובאוספי הגן הבוטני של ניו יורק.

## גלריה

File:Armstrong Andrews-1907.jpg

File:Armstrong Cary-1900.jpg

File:Armstrong van-Dyke-1904.jpg

File:Pride of California, Lathyrus Splendens by Margaret Neilson Armstrong.jpg

File:Castilleja miniata by Margaret Neilson Armstrong.jpg

File:Echinocereus polyacanthus by Margaret Neilson Armstrong.jpg

File:Fair Women from Vogue-025 Baroness Von Oppenheim, née Florence Hutchings.jpg

File:Fair Women from Vogue-028 Anna French.jpg

## קישורים חיצוניים

* 
## הערות שוליים

קטגוריה:אמניות אמריקאיות
קטגוריה:סופרות אמריקאיות
קטגוריה:סופרים אמריקאים
קטגוריה:מאיירות אמריקאיות
קטגוריה:אמריקאיות שנולדו ב-1867
קטגוריה:אמריקאים שנולדו ב-1967
קטגוריה:אמריקאיות שנפטרו ב-1944
קטגוריה:אמריקאים שנפטרו ב-1944
Alone Together

***Alone Together*** (בעברית: "**לבד ביחד**") הוא האלבום ה-12 של הזמר האמריקאי טוני בנט. את האלבום הוציאה חברת התקליטים קולומביה רקורדס לאור, ב-11 ביולי 1960, לאחר שהוקלט בחודש מרץ אותה השנה.

## רשימת רצועות

## קישורים חיצוניים

## הערות שוליים

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
קייט פנטוס-רוסימאנוס

**קייט פנטוס-רוסימאנוס** (באסטונית: **Keit Pentus-Rosimannus**; נולדה ב-3 במרץ 1976) היא פוליטיקאית אסטונית המכהנת כשרת האוצר של אסטוניה. היא גם סגנית יו"ר מפלגת הרפורמה, המפלגה הגדולה במדינה.

בשנים 2014–2015 כיהנה כשרת החוץ, ובשנים 2011–2014 כיהנה כשרה לאיכות הסביבה.

## ביוגרפיה
פנטוס-רוסימאנוס למדה באוניברסיטת טאלין ובאוניברסיטת טרטו, ועשתה תואר ראשון במנהל ציבורי וביחסי האיחוד האירופי.

משנת 1998 היא חברה במפלגת הרפורמה, ועבדה כיועצת פוליטית במשרד המשפטים, משרד הרווחה ומשרד החוץ.

בשנת 2003 מונתה למושלת מחוז המרכז בעיר טאלין. בשנת 2005 מונתה לראש לשכתו של ראש ממשלת אסטוניה אנדרוס אנסיפ.

בשנת 2007 התמודדה ונבחרה לפרלמנט האסטוני. במהלך הקדנציה כיהנה כיו"ר הסיעה הפרלמנטרית של מפלגתה והייתה חברה בוועדת הכספים. בבחירות 2015 נבחרה לקדנציה נוספת.

ב-17 בנובמבר 2014 מונתה לשרת החוץ של אסטוניה, אך ביולי 2015 אולצה להתפטר בהוראת בית המשפט, אשר פסק כי היא אחראית לחלק מהחובות שהותירה פשיטת הרגל של אביה.

ב-26 בינואר 2021 מונתה לשרת האוצר על ידי ראש הממשלה קאיה קאלאס.

## קישורים חיצוניים

* קייט פנטוס-רוסימאנוס, באתר הפרלמנט האסטוני

## הערות שוליים

קטגוריה:פוליטיקאיות אסטוניות
קטגוריה:שרות ממשלת אסטוניה
קטגוריה:אסטוניות שנולדו ב-1976
גביע מוחמד החמישי

**גביע מוחמד החמישי** (בערבית: **كأس الملك محمد الخامس**) היה טורניר כדורגל בינלאומי שנערך במרוקו ושוחק בשנים 1962–1989. הטורניר נקרא על שמו של מוחמד החמישי, מלך מרוקו, שמת בשנת 1961, והשתתפו בו חלק ממועדוני הכדורגל הבכירים ביותר מרחבי העולם.

שיאנית הזכיות היא אתלטיקו מדריד, שזכתה בגביע שלוש פעמים.

הערים המארחות של הטורניר היו רבאט, קזבלנקה ומרקש.

## זכיות
משחקי הגמר ששוחקו:

## הערות שוליים

קטגוריה:תחרויות כדורגל בין-לאומיות למועדונים
קטגוריה:תחרויות כדורגל לא פעילות
קטגוריה:תחרויות כדורגל במרוקו
אווה-מריה לימטס

[ממוזער|לימטס נפגשת עם מקבילה הישראלי [יאיר לפיד בעת ביקורה בישראל, 2022]]
**אווה-מריה לימטס** (באסטונית: **Eva-Maria Liimets**; נולדה ב-31 במאי 1974) היא פוליטיקאית ודיפלומטית אסטונית, אשר בין היתר כיהנה כשרת החוץ של אסטוניה.

## ביוגרפיה
בשנת 1995 קיבלה לימטס תואר ראשון במנהל ציבורי מאוניברסיטת טרטו, ובשנת 2005 עשתה תואר במנהל עסקים בבית הספר לעסקים באסטוניה.
2018–2021 oli ta Eesti suursaadik Tšehhis ja Sloveenias, 2019–2021 Eesti suursaadik Horvaatias.
בשנת 1997 החלה בקריירה דיפלומטית, ובשנים 1997–1999 הועסקה במחלקת כוח אדם במשרד החוץ. בשנים 1999–2003 עמדה בראש המחלקה הכלכלית בשגרירות אסטוניה ברומא. בשנים 2003–2006 שבה לעבוד במשרד החוץ בטאלין, ובשנים 2006–2009 עבדה בשגרירות אסטוניה בוושינגטון די. סי..

בשנים 2009–2014 עבדה כראש היחידה לארגונים בינלאומיים במטה משרד החוץ האסטוני בטאלין, ובשנים 2014–2017 הייתה הקונסולית הכללית של אסטוניה בניו יורק.

בשנים 2018–2021 הייתה שגרירת אסטוניה בצ'כיה, ובסלובניה, משנת 2019 גם בקרואטיה.

לימטס הייתה מועמדת עצמאית, וב-26 בינואר 2021 מונתה לשרת החוץ על ידי ראש ממשלת אסטוניה קאיה קאלאס במקום אורמס ריינסלו. ביוני 2021 הצטרפה למפלגת המרכז.

זמן קצר לאחר כניסתה לתפקיד הכריזה על "החודש הארקטי", שהחל ב-28 בינואר 2021, על רקע רצונה של אסטוניה לקבל סטטוס של מדינה משקיפה במועצה הארקטית.

ביוני 2022 בעקבות משבר קואליציוני בממשלה האסטונית פוטרו כל שרי מפלגת המרכז, ובתוכם לימטס ; כעבור חודשיים היא החלה לעבוד כיועצת במרכז האסטוני לפיתוח בין-לאומי.

## קישורים חיצוניים

* אווה-מריה לימטס, באתר ממשלת אסטוניה

## הערות שוליים

קטגוריה:פוליטיקאיות אסטוניות
קטגוריה:שרות חוץ
קטגוריה:שרות ממשלת אסטוניה
קטגוריה:שגרירי אסטוניה
קטגוריה:שגרירים בצ'כיה
קטגוריה:שגרירים בסלובניה
קטגוריה:שגרירים בקרואטיה
קטגוריה:אסטוניות שנולדו ב-1974
פטר קלן

**פטר קלן** (במקור **קליין**, בהונגרית: **Kelen Péter**; בודפשט, 27 ביולי 1950) הוא זמר אופרה יהודי-הונגרי (טנור) זוכה פרס קושוט, זוכה פרס האמן המצטיין ופרס האמן הדגול. אחיו היה טיבור קלן (1937–2001) זמר אופרה וחזן.

## ביוגרפיה
סבו של פטר קליין מצד אביו היה רב, אביו היה סוחר. הוא בא ממשפחת חזנים מצד אמו, ושני אחיו בחרו גם הם במקצוע זה (טמאש קלמן, ארווין קליין). פטר היה תלמידו של רז'ה פלקי בקונסרבטוריון למוזיקה בלה בארטוק. בעונת 1972–1973 היה בעל מלגה של בית האופרה של בודפשט, ואחר כך משנת 1973 היה זמר פרטי (פרילנס) של המוסד. תפקידו הראשון היה אורונטה בלומברדים במסע הצלב הראשון של ג'וזפה ורדי. בשנת 2000, המוסד הכיר באמנותו כ"חבר לנצח". הוא פרש לגמלאות בשנת 2007. בהופעת הפרידה שלו שר את Cavaradossi בטוסקה של פוצ'יני.

הוא הופיע באופן קבוע בתפקידים ליריים וספינטו-טנור (ספינטו טנור הוא מונח קולי שמשמש לאפיון קול סופרן או טנור בעל משקל בין לירי לדרמטי שמסוגל להתמודד עם שיאים מוזיקליים גדולים באופרה במרווחי זמן מתונים) על במות אופרה באירופה. הופיע מספר פעמים בלה סקאלה במילאנו וכן באופרה של וינה. הוא גם עלה באופן קבוע על הפודיום כזמר אורטוריה. קול הטנור, שלו נשמר רק מהקלטות בודדות.

עד מהרה התגבר על סגירותו הראשונית ושלט באופן מושלם במשחקו על הבמה. הוא סיפק הופעות מוזיקליות ומשחק מושלם. קליין גם נודע בכך שמעולם לא נתן ראיון ונמנע מכל פרסום מלבד הרצאות.

## תפקידי אופרה

## סרטים
* ג'אני סקיקי (1975)
* חברי אופרה (1976)
* סיפורי הופמן (1984)

## פרסים
* פרס האמן המעוטר (1981)
* פרס האמן הדגול (1989)
* פרס מליג'רג' (1995)
* פרס קושוט (1997)
* פרס פרימה (2009)
* פרס הזיכרון לשודליק מריה (2015)
* אמן מאסטר של בית האופרה הממלכתי ההונגרי (2010)

## לקריאה נוספת
* הטנור המרגש ביותר = Caruso.blog ביולי 2015
* *Magyar színházművészeti lexikon.* Főszerk. Székely György. Budapest: Akadémiai. 1994. 
* *MTI Ki kicsoda 2009.* Szerk. Hermann Péter. Budapest: Magyar Távirati Iroda. 2008. 
* פטר קלן, באתר PORT.hu 
* מאגר התיאטרון
* מאמר סיכום ליום ההולדת ה-60
* ניתוח התמורות שלו על הבמה

## קישורים חיצוניים

קטגוריה:זמרי אופרה יהודים הונגרים
קטגוריה:יהודים זוכי פרס קושוט
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1950
תמי סטרונך

**תמי סטרונך** (נולדה ב-31 ביולי 1972) היא שחקנית, רקדנית ופרופסור אמריקאית ממוצא יהודי.

## חיים אישיים
סטרונך נולדה בקיץ 1972 באיראן, עקב מגורי הוריה בעקבות עבודות שעשו שם באותה עת. ההורים שלה היו הארכאולוגים דוד סטרונך  מסקוטלנד ורות סטרונך מישראל, אחותו של פרופ' יואש ועדיה. אביה ניהל בשנות ה-60 וה 70 את המכון הבריטי למדעי פרס בטהרן והכיר את אמה רות ועדיה בשנות ה-60 בעת שעבדה כארכאולוגית מישראל באיראן. ב-1979, במהלך המהפכה האיראנית נאלצה לעזוב עם משפחתה ואחותה קרן את איראן, ולאחר מעבר בישראל ובבריטניה, הגיעה משפחתה לקליפורניה, שם התקבל אביה למשרת פרופסור ללימודי המזרח הקרוב באוניברסיטת קליפורניה בברקלי.

בשנת 2011 נולדה בתה. בשנת 2020, התחתנה סטרונך עם גרג שטיינברונר.

## קריירה
בנוסף לפרויקטים האמנותיים שלה, סטרונך הלכה בעקבות אביה והפכה לפרופסור בניו יורק.

### משחק
כשסטרונך הייתה שחקנית ילדה אשר שיחקה את דמות החזרזיר מפו הדב, פנתה אליה מנהלת הליהוק של סרט הסיפור שאינו נגמר וביקשה מסטרונך להיבחן לתפקיד קיסרית הילדה. לאחר שלושה אודישנים, סטרונך נבחרה ושיחקה בסרט משנת 1984; זה היה סרט הקולנוע היחיד שבו היא שיחקה. לאחר שהסרט זכה להצלחה מסחררת, אמה של סטרונך, רות סטרונך, קיבלה פניות רבות ממפיקי סרטים שונים עם הצעות שונות, אך משפחתה לא אהבו את תשומת הלב הרבה שהיא קיבלה וסירבו להצעות הזרים, חלק מהאנשים שיצרו עמה קשר, שלחו לה טבעות נישואים ואף הציעו לה לשחק בסרטי עירום, משהו שאמה טענתה ש-"כלל לא מתאים לגילה".

סטרונך חזרה לשחק בשנת 2002 אך בז'אנר התיאטרון, ובשנת 2006 הופיעה בהופעה בתיאטרון לה מאמא והמשיכה ללמוד משחק אצל לורה אסטרמן . בשנת 2010 ייסדה סטרונך חברה לתיאטרון בשם תיאטרון שוהורן; בשנת 2012, הם החלו ליצור מחזה חדש, "אור: קומדיה שחורה".

באפריל 2024 פורסם כי לאחר 40 שנה של היעדרות ממסך הקולנוע, תחזור סטרונך לשחק בסרט חדש בשם איש ומכשפה: ריקוד אלף הצעדים בתפקיד המכשפה כשלצידה בסרט יככב גרג שטיינברונר שהוא גם כותב התסריט ובן זוגה בחיים האמיתיים.

### ריקוד
לאחר שסטרונך שיחקה בסיפור שאינו נגמר, היא התמסרה באופן מלא לריקוד, והקדישה שנים רבות ללמידת ריקודים. בשנת 1996, סטרונך החלה לרקוד עם נטע פולברמכר ורקדניות נוספות, אף על פי שכבר רקדה במגוון מקומות ברחבי העולם.

### ביצועים

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקניות קולנוע וטלוויזיה אמריקאיות
קטגוריה:רקדניות אמריקאיות
קטגוריה:בוגרות אוניברסיטת קליפורניה בברקלי
קטגוריה:מהגרות מאיראן לארצות הברית
קטגוריה:אמריקאיות ממוצא ישראלי
קטגוריה:אמריקאים ממוצא ישראלי
קטגוריה:אמריקאיות שנולדו ב-1972
קטגוריה:אמריקאים שנולדו ב-1972
כולנו זקוקים לחסד

"**כולנו זקוקים לחסד**" הוא שיר שכתב נתן זך, הלחין אילן וירצברג וביצעה נורית גלרון. השיר יצא לאור בשנת 1981.

## רקע
השיר יצא לאור באלבום "שירים באמצע הלילה", שאת כל שיריו חיבר זך. זך מסביר בשיר שחסד אמיתי מתבצע מבלי שהנותן מצפה לתמורה.

גלרון אמרה על השיר: "מילים איקוניות של נתן. קיבלתי את הטקסט בכתב יד ושנים חשבתי שאולי התבלבלתי כשקראתי את המילים. בכל פעם שהגעתי למשפט 'האושר לא מחייך', הייתי חושבת, אולי נתן כתב במקור 'האושר לא מחייב' והארכנו את ב' כך שיצא מחייך? אולי טעינו? לא העזתי לשאול את נתן על המשפט הזה, עד שעשיתי איתו אלבום ואז בא לנו אחרי בערך 30 שנה. שאלתי, היה שקט בחדר והרגשתי שהוא חושב וחושב ואז נתן הפטיר: 'מחייך, לא מחייב'. מאז אני כבר לא מוטרדת".

בשנת 2021 ביצעו את השיר חברי "זהו זה".

## קישורים חיצוניים

## הערות שוליים

קטגוריה:שירי נורית גלרון
קטגוריה:שירים בעברית
קטגוריה:שירים שנכתבו על ידי נתן זך
קטגוריה:שירים שהולחנו על ידי אילן וירצברג
סם דקר

**סמואל תומאס "סם" דֶקֶר** (באנגלית: **Samuel Thomas "Sam" Dekker**; נולד ב-6 במאי 1994) הוא כדורסלן אמריקאי, שמשחק בקבוצת לונדון ליונס, בעמדת הסמול פורוורד.

## קריירת תיכונים ומכללות
דקר נולד וגדל בעיר שבויגן שבוויסקונסין. בשנת 2012 זכה בפרס "שחקן התיכונים המצטיין של ויסקונסין", לאחר שהוביל את תיכון Sheboygan Lutheran לזכייה באליפות ליגת התיכונים של המדינה. במשחק הגמר קלע דקר 40 נקודות, כולל שלשת הניצחון בשניות הסיום אשר קבעה את תוצאת המשחק.

בשנת 2012 החל ללמוד באוניברסיטת ויסקונסין, והצטרף לקבוצת הכדורסל של האוניברסיטה. בעונתו השלישית עם ה"באדג'רס", 2014/2015, העפילה הקבוצה לגמר טורניר אליפות המכללות בכדורסל, אולם הפסידה במשחק הגמר מול אוניברסיטת דיוק בתוצאה 63–68. לאורך אותה עונה היה אחד מהשחקנים המובילים של ויסקונסין, לצדם של פרנק קמינסקי ונייג'ל הייז, ורשם ממוצעים של 13.9 נקודות ו-5.5 ריבאונדים למשחק.

## קריירת משחק מקצועית
בדראפט ה-NBA 2015 נבחר דקר על ידי יוסטון רוקטס, בבחירה ה-18. במהלך עונת הרוקי שלו שותף בשלושה משחקים בלבד, בין היתר בשל פציעה בגבו, ובעונה העוקבת שיחק ב-77 משחקים וקלע 6.5 נקודות בממוצע למשחק. במשחק מול ממפיס גריזליס ב-21 בינואר 2017 פתח דקר לראשונה בחמישייה הפותחת, וקלע שיא קריירה של 30 נקודות.

ביוני 2017 הועבר לצד מונטרז הארל, לו ויליאמס, פטריק בוורלי ושלושה שחקנים נוספים בטרייד ללוס אנג'לס קליפרס, תמורת כריס פול. בעונתו היחידה עם הקליפרס קלע 4.2 נקודות בממוצע למשחק.

באוגוסט 2018 הועבר דקר בטרייד לקליבלנד קאבלירס, במדיה שותף בתשעה משחקים בלבד.

בדצמבר 2018 הועבר לוושינגטון ויזארדס, במסגרת טרייד משולש עם מילווקי באקס. עד לסיום עונת  שיחק ב-38 משחקים עבור הוויזארדס, ותרם 6.1 נקודות למשחק.

בקיץ 2019 עזב דקר את ה-NBA, והצטרף לקבוצת לוקומוטיב קובאן הרוסית אשר השתתפה בליגת ה-VTB וביורוקאפ. ב-30 המשחקים בהם שותף בשתי הליגות קלע 12.1 נקודות ואסף 5.2 ריבאונדים בממוצע למשחק.

ביולי 2020 עבר לשחק בקבוצת טורק טלקום מליגת העל הטורקית. ב-42 משחקיו בקבוצה קלע 14.6 נקודות למשחק.

לקראת עונת  חזר לשחק ב-NBA, כשחתם על חוזה בטורונטו ראפטורס.

לקראת עונת 2023\2022חתם דקר בלונדון ליונס.

## קישורים חיצוניים

## הערות שוליים

קטגוריה:אמריקאים ילידי ויסקונסין
קטגוריה:כדורסלנים אמריקאים
קטגוריה:ויסקונסין: כדורסלנים
קטגוריה:כדורסלני אוניברסיטת ויסקונסין
קטגוריה:בחירות דראפט של יוסטון רוקטס
קטגוריה:כדורסלני יוסטון רוקטס
קטגוריה:כדורסלני ריו גראנדה ואלי וייפרס
קטגוריה:כדורסלני לוס אנג'לס קליפרס
קטגוריה:כדורסלני קליבלנד קאבלירס
קטגוריה:כדורסלני וושינגטון ויזארדס
קטגוריה:כדורסלני לוקומוטיב קובאן
קטגוריה:כדורסלני טורק טלקום
קטגוריה:כדורסלני טורונטו ראפטורס
קטגוריה:אמריקאים שנולדו ב-1994
גבעות קארו

**גבעות קארו** (באנגלית: **Karo Hills**) הן רכס גבעות מעוגלות שאינן מכוסות קרח בהרי המלכה מוד, באזור חוף אמונדסן של שטח חסות רוס שבאנטארקטיקה.

אורכו של הרכס 22 קילומטרים, והוא ממוקם לאורך הצד המערבי של קצהו של קרחון סקוט, שבין הר סולסברי שנמצא צפונית - צפון-מזרחית לרכס הגבעות ועד לשפכו של קרחו סקוט למדף הקרח רוס.

## היסטוריה
### גילוי ומיפוי הגבעות

הגבעות מופו לראשונה על ידי משלחת בירד לחקר אנטארקטיקה, שנערכה בין השנים 1928–1930.

### מקור השם

שמן של הגבעות ניתן להן על ידי הוועדה המייעצת לשמות אנטארקטיים.

הגבעות נקראו על שמו של אדמירל אחורי הנרי ארנולד קארו (H. Arnold Karo), שהיה חבר בוועד המנהל (דירקטוריון) של סקר החופים והסקר הגאודזי של ארצות הברית (U.S. Coast and Geodetic Survey), בין השנים 1955–1965.

## קישורים חיצוניים
* גבעות קארו באתר הסקר הגאולוגי של ארצות הברית
* גבעות קארו באתר הגאזט האנטארקטי של ממשלת ניו זילנד
* גבעות קארו באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מגבעות קארו לאתרים סמוכים

## הערות שוליים

קארו
קארו
קארו
גדוד היגרים הרכוב

**גדוד היגרים הרכוב** (בצרפתית: **Bataillon de chasseurs à cheval**, בהולנדית: **Battjon Jagers te Paard**) הוא גדוד יגרים מיוחד של צבא בלגיה, המשמש כיחידת סיור ומודיעין.

## היסטוריה
הגדוד הוקם ב-4 ביולי 2011 באמצעות איחוד כל יחידות היגרים של צבא בלגיה. הוא עבר הסבה ליחידת מודיעין, מעקב וסיור והוכפף לבריגדה הממונעת. אנשיו עובדים בשיתוף פעולה עם גופי המודיעין של צרפת, הולנד ולוקסמבורג. אנשי הגדוד הוצבו באפגניסטן ובמאלי במסגרת כוח שמירת השלום של האו"ם.

מבחינה היסטורית וסמלית, גדוד היגרים הרכוב נחשב לממשיך דרכם של יחידות הפרשים של צבא בלגיה. בסיסו כיום ממוקם בשכונת הברלי שבלוון.

## קישורים חיצוניים

* פעילות הגדוד באפגניסטן ובמאלי

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הכוחות המזוינים של בלגיה
זכויות להט"ב בכווית

**לסביות, הומואים, טרנסג'נדרים וביסקסואלים ([[הקהילה הגאה|להט"ב]]) ב[[כווית]]** מתמודדים עם אתגרים משפטיים שאינם נתקלים בהם תושבים הטרוסקסואלים. הומוסקסואליות גברית פלילית ונענשת בקנסות או 7 שנות מאסר. הומוסקסואליות נשית חוקית מאז ומעולם. אנשי להט"ב מועמדים לדין באופן קבוע על ידי הממשלה ומתמודדים עם סטיגמטיזציה בקרב האוכלוסייה הרחבה.

## מעמד בחוק
חוק העונשין בכווית מכיל מספר הוראות כלליות נגד "הוללות" ו-"חוסר מוסריות" אשר ניתן להשתמש בהן להענשת אנשי להט"ב,
* סעיף 193 לחוק העונשין מעניש "יחסי מין בהסכמה בין גברים בגיל מלא (מגיל 21)" במאסר של עד שבע שנים.
* סעיף 198 אוסר על "חוסר מוסריות ציבורית". בשנת 2008 הורחב החוק כך שיפליל "חיקוי הופעתו של בן המין השני" עם קנסות או מאסר בנוסף.

בספטמבר 2013 פורסם כי חברות מועצת שיתוף הפעולה של מדינות המפרץ הסכימו לדון בהצעה להקמת "מבחן הומוסקסואליות" על מנת לאסור כניסת זרים הומואים לאחת המדינות. עם זאת, הדאגה לאירוח מונדיאל 2022 בקטר, וחשש ליצירת מחלוקת בין לאומית במקרה שאוהדי כדורגל אשר מזדהים כחברי קהילת הלהט"ב היו מוקרנים, גרמו לגורמים להתחרט בתוכניתן ולהתעקש כי "מדובר בהצעה בלבד".

בשנת 2017 כוכב האינסטגרם הפולני, המלך לוקסי ("King Luxy") נעצר בכווית כי נראה לכאורה כ-"נשי מדי" בעוד כי שהה כשבועיים במעצר לפני ששוחרר.

## תנאי מחיה
### אקטיביזם
אין עמותה או ארגון ללא מטרת רווח ידוע בכווית למען זכויות להט"ב או ארגון אירועים חברתיים בנושא.

בשנת 2007 דיווח שירות החדשות הערבי "אל-ערביה" כי קבוצה של כוויתים הגישה בקשה להיתר להקים עמותה חדשה שתעמוד על זכויות להט"ב כוויתים. אישור קיום עמותות צריך להיות מאושר על ידי משרד העבודה והרווחה, אשר מעולם לא השיב רשמית לבקשה. ביולי 2019 הודיעה הקבוצה כי תגיש בקשה נוספת לקבלת אישור מהמשרד בתגובה לפגיעה של משרד המסחר בסמלים המייצגים הומוסקסואליות כגון צבעי קשת בענן אשר מייצגים לרוב את דגל הגאווה בחנויות.

### HIV
בשנת 1988, משרד הבריאות הכוויתי פרסם דו"ח אודות נתוני מחלת "HIV" בכווית, בסקירה על לאום האזרחים, מצבם המשפחתי ונטייתם המינית.

## טבלת סיכום

## הערות שוליים

כווית
קטגוריה:כווית
כווית
קטגוריה:להט"ב ואסלאם
זכויות להט"ב בצפון קפריסין

בצפון קפריסין מתמודדים לסביות, הומואים, טרנסג'נדרים וביסקסואלים (להט"ב) עם אתגרים משפטיים בהם לא נתקלים תושבים הטרוסקסואלים. מאז 6 בפברואר 2014 נמצאת הומוסקסואליות גברית במצב של אי-הפללה, לאחר שחוקים קודמים הטילו שלוש שנות מאסר על נאשמים, על פי סעיפים 171 ו-173 לחוק הפלילי. המעצרים האחרונים באישום הומוסקסואליות התרחשו בשנת 2011. החוקים מעולם לא התייחסו להומוסקסואליות נשית.

## מעמד בחוק

החוקים האנטי-הומוסקסואלים בשטחי המדינה היו מורשת של שלטון האימפריה הבריטית, שנותרו בתוקף לאחר שהאי קיבל את עצמאותו בשנות השישים. בשנת 1998 הרפובליקה של קפריסין הפכה את ההומוסקסואליות לחוקית, על מנת להצטרף כחברה באיחוד האירופי, ההכרה השנויה במחלוקת בצפון קפריסין הוציאה אותה אל מחוץ לתחום השיפוט של האיחוד האירופי, ולפיכך נותרה הומוסקסואליות גברית פלילית בשטחה.

ביטול ההפללה של הומוסקסואליות גברית החלה להיות מוגדרת בבחינה רצינית מאז שנת 2006. באוקטובר 2011 טענה חברת הפרלמנט האירופי מרינה יאנקודאקיס הידועה בתמיכתה בזכויות להט"ב כי במהלך ביקור בצפון קפריסין הבטיח לה הנשיא דרביש ארוגלו כי יתיר הומוסקסואליות בחוק עבור התאמתה של צפון קפריסין לחוק בטורקיה (אשר התיר הומוסקסואליות מאז 1858), הרפובליקה של קפריסין ושאר יבשת אירופה. בדצמבר 2011 נודע כי בשל לחץ גובר מצד חברי הפרלמנט, מחוקקים בצפון קפריסין יבטלו את החוק הפלילי כלפי הומוסקסואליות. הנשיא ארוגלו, מנהיג הממשלה המכהן, הביע כי יחתום על הצעת החוק בבואו.

חקיקת אי-ההפללה התעכבה עד שהובאו שני תיקים נגד צפון קפריסין לבית המשפט החוקתי הצפון קפריסאי ובית הדין האירופי לזכויות אדם (ECTHR). מיד לאחר שהוגשה התיק לבית הדין האירופי, מרכז התיאום של האיחוד האירופי ערכך יחד עם ראש ממשלת המדינה תיקון באפריל 2013 לביטול סעיפים 171, 172 ו-173 בפרק 154 של החוק הפלילי. התיקון היה צפוי להיות מאושר, אך עוכב. דיווחים קבעו כי אם החקיקה לא הייתה עוברת, בית הדין האירופי לזכויות אדם היה דן בנושא התיק וקובע כי הפללת יחסים הומוסקסואלים בהסכמה בשטחי המדינה היא הפרה של סעיף 8, בהתאם לתיק דדג'ון נגד בריטניה אשר היה תיק של בית הדין האירופי לזכויות אדם, שקבע כי סעיף 11 לחוק התיקון בחוק הפלילי 1885 אשר הפליל מעשים הומוסקסואליים בין גברים באנגליה, ויילס וצפון אירלנד מפרים את האמנה האירופית לזכויות אדם.

ב-27 בינואר 2014 הצביעה עצרת רפובליקת הפרלמנט הצפוני קפריסאי, לביטול הוראות החוק הפלילי שהוציאו יחסים הומוסקסואלים בין גברים מחוץ לחוק. הצעת החוק נחתמה בכתב העת הרשמי ב-7 בפברואר 2014 ונכנסה לתוקף עם פרסומה.

## הכרה בזוגיות חד מינית
ארגונים לא ממשלתיים קראו ללגליזציה של נישואים חד מיניים בצפון קפריסין לאורך השנים. בשנת 2012 הציעה מפלגת הדמוקרטיה הקומוניאלית חוק אשר יתיר נישואים חד-מיניים בשטחי המדינה, אם כי החקיקה נפסקה עקב התנגדותה של מפלגת האחדות הלאומית אשר הוגדרה בשלטון.

## טבלת סיכום

## ראו גם
* זכויות להט"ב בקפריסין
* זכויות להט"ב באקרוטירי ודקליה

## הערות שוליים

צפון קפריסין
צפון קפריסין
קטגוריה:צפון קפריסין
צפון קפריסין
המשמר הלאומי של יוון

**המשמר הלאומי** (ביוונית: **Εθνοφυλακή**) היא יחידה בצבא יוון המורכבת מכוחות מילואים, ואמונה על הגנת העורף היווני במקרה של מלחמה.

## היסטוריה
המשמר הוקם לראשונה ב-1843 בידי אותון, מלך יוון, כיחידה שנועדה להגן על העורף היווני במקרה של מלחמה. ב-1948 בשל פרוץ מלחמת האזרחים היוונית, בוטלה היחידה והוחלפה בידי יחידות עצמאיות למחצה שנקראו גדודי ההגנה של המשמר הלאומי (הידועים בראשי התיבות TEA). יחידות אלו נלחמו לצד כוחות הממשלה במהלך המלחמה, וסייעו באכיפת החוק בארץ.

גדודי ההגנה היו עצמאיים מדי, ונודעו בעמדה הפוליטית המובהקת שלהם, המזוהה עם הימין הקיצוני. אי לכך, ב-1982 הורה אנדראס פפנדראו על פירוקם של גדודים אלו, ועל הקמה מחודשת של המשמר הלאומי. כיום, המשמר מגויס על בסיס התנדבותי מקרב כוחות המילואים של צבא יוון, ואנשיו עוברים אימונים סדירים. חיילי המשמר זוכים להערכה רבה ביוון, וב-2017 החליטה ממשלת יוון להכריז על שנת 2017 כ"שנת המשמר הלאומי". במהלך שנה זו נערכו אירועי הוקרה רבים למשמר. החל מ-2019 גם נשים יכולות לשרת במשמר.

## קישורים חיצוניים
*  
* 

## הערות שוליים

קטגוריה:הכוחות המזוינים של יוון
קטגוריה:משמר לאומי
שורש 176

**שורש 176**, או **מיאן בּוּ** (בסינית: **面部**, פיניין: **Miànbù**) הוא השורש המאה שבעים-ושישה של הכתב הסיני. פירושו "**[[פנים]]**" או "**צד**", וכן "**[[אטריות]]**". הוא אחד מתוך 11 (מתוך סך הכל 214 שורשי הקאנגשי) שורשים המורכבים מתשעה קווים.

במילון קאנגשי יש 66 תווים (מתוך 49,030) שניתן למצוא תחת שורש זה.

בסינית מפושטת,  משמש גם כצורה המפושטת של / - "אטריות" או "קמח".

## התפתחות

קובץ:面-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:面-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת
* 
* 

## קישורים חיצוניים

* מאגר Unihan - U+9762

קטגוריה:שורשים (כתב סיני)
קלריסה מונגר באדגר

**קלריסה מונגר באדגר** (באנגלית:**Clarissa Munger Badger**: 20 במאי 1806 – 14 בדצמבר 1889) הייתה מאיירת בוטנית אמריקאית באמצע המאה ה-19 הידועה בעיקר בשלושה כרכים של ציורי פרחים בליווי שירה. היא ציירה גם על טקסטיל.

## ביוגרפיה

### משפחה
קלריסה מונגר נולדה במזרח גוילפורד, קונטיקט, בשנת 1806 לג'ורג' מונגר, צייר וחרט דיוקנאות, ופרנל קלסי מונגר. קלריסה, אחיה הבכור ג'ורג' ואחותה הצעירה קרוליין הפכו כולם לאמנים, כאשר קרוליין מתמחתה בפורטרטים כמו אביה וקלריסה באמנות בוטנית.

בשנת 1828 נישאה לכומר מילטון באדגר, כומר הכנסייה הדרומית באנדובר, מסצ'וסטס ומאוחר יותר מונה למזכיר של אגודת המיסיונרים האמריקאית, עבודה שחייבת אותו לבלות במערב ארצות הברית. היו להם חמישה ילדים, מתוכם שניים שרדו עד הבגרות, שניהם הפכו לרופאים. [6] מילטון חלה והזוג חזר למדיסון שבקונטיקט, שם הוא נפטר בשנת 1873.

### יצירה
בשנת 1848, קלריסה מונגר באדגר פרסמה באופן פרטי ספר: "פרחי הטבע עם שירה נבחרת". זה היה מאסף של שירה מאת ויליאם קאלן בראיינט, לידיה סיגורני, מרי האוויט ואחרים שאוירו ב-13 מציורי הפרחים שלה. ייתכן שהכרך הזה סיפק מודל לספרה מ-1859 פרחי בר משורטטים מהטבע (הידוע באופן לא רשמי בשם "פרחי הבר של אמריקה"), שאויר עם 22 לוחות של פרחים בודדים. הוא כלל גם שירים, שנכתבו על ידי קלריסה באדגר עצמה, יחד עם שיר מבוא מאת סיגורני. הלוחות שוכפלו באותה תקופה באופן נרחב, ותרמו למוניטין של באדגר כאמנית בוטנית ממדרגה ראשונה.

בספרה משנת 1859 בשיריה היא מגלמת את הפרחים. היא כתבה בגוף ראשון, וגרמה לכך שהפרח ששורטט בעמוד הבא "מספר" לקורא את קורות חייו.

ספרה השלישי של קלריסה, "פרחי הבית והגן", ראה אור בשנת 1867 עם 16 לוחות ליטוגרפיות בצביעת יד, המציגות בדרך כלל שניים או שלושה פרחים באשכולות או זרי פרחים. כמו בספרה הראשון, ציורי הפרחים לוו בשירה, במקרה זה שירים על הפרחים המתוארים.

הסגנון שלה היה שונה מעמיתיה הגברים. חלק מהיצירות שלה מתמקדות בפרח יחיד, אך פעמים רבות היא הייתה כוללת פרחים רבים יחדיו. הדבר נעשה לעיתים רחוקות שכן רבים מציורי התקופה נועדו לחקר צמח בודד ולא כקבוצה.

היאתיארה כל צמח בכמות גדולה של פרטים ונשארה נאמנה לדמות בטבע ככל שיכלה. היא השתמשה בצללים ובצבעים כדי ליצור ניגודים ולגרום לפרחים להיראות כמו חיים.

באדגר ציירה את פרחיה גם על טקסטיל. אלה, כמו האיורים שלה, דומים מאוד למראם בחיים.

## גלריה

File:Acer rubrum Red Maple.jpg

File:Houghton EDR 467 - Wild Flowers Drawn, frontispiece.jpg

File:Wild Rose Rosa parviflora.jpg

File:Floralbellesfro00badg 0019.jpg


## קישורים חיצוניים

* 
## הערות שוליים

קטגוריה:מאיירות אמריקאיות
קטגוריה:ילידות 1806
קטגוריה:נפטרות ב-1889
הלן מייטלנד ארמסטרונג

**הלן מייטלנד ארמסטרונג** (אנגלית: **Helen Maitland Armstrong**; 1869 – 1948) הייתה אמנית ויטראז' אמריקאית שעבדה לבדה וגם בשיתוף עם אביה, מייטלנד ארמסטרונג. עבודותיה נחשבות בין הטובות ביותר שהופקו באמריקה בסוף המאה ה-19 ותחילת המאה ה-20.

## ביוגרפיה
הלן מייטלנד ארמסטרונג נולדה בשנת 1869 בפירנצה שבאיטליה לאמן והדיפלומט האמריקאי מייטלנד ארמסטרונג ואשתו הלן, שהייתה צאצא של פיטר סטויבסנט ואחייניתו של הפוליטיקאי המילטון פיש. ששת אחיה כללו את מעצבת הספרים והסופרת מרגרט נילסון ארמסטרונג ועורך כתב עת המילטון פיש ארמסטרונג.

היא למדה בליגת הסטודנטים לאמנות בניו יורק אך קיבלה חלק ניכר מהכשרתה האמנותית מאביה, מה שהפך אותה לשותפה זוטרה בעסק של אביה "ארמסטרונג ושות'"

## קריירה
ממוזער|הלן אמסטרונג, איור לספר, 1903
יצירתה של הלן ארמסטרונג התמקדה בחלונות ויטראז' לכנסיות אך כוללת גם פסיפסים, ציורי קיר ואיורים לספרים. עבודות הזכוכית הצבעונית שיצרה לבדה ובשותפות עסקית עם אביה עד מותו בשנת 1918 נחשבות בין הטובות ביותר בסוף המאה ה-19 ותחילת המאה ה-20, מדורגת לצד עבודותיהם של לואיס קומפורט טיפאני וג'ון לה פרג', שניהם היו חברים של הלן ארמסטרונג ואביה. היא חברה בדור הראשון של נשים אמניות המנצלות את הטכניקות החדשות של ויטראז' שהביאו לה פארג' וטיפאני, יחד עם לידיה פילד אמט ואחותה רוזינה אמט שרווד. עבודותיה המוקדמות ביותר הן משנות ה-90 של המאה ה-19; בשנת 1893 הוצג ויטראז׳ לאחד מחלונות הזכוכית הצבעונית בבניין הנשים בתערוכת הקולומביאנית העולמית בשיקגו.

ארמסטרונג ואביה יצרו יחד ציורים לחלונות ויטראז' - רבים מהם אנדרטאות - לכנסייה הקהילתית הראשונה (סנט לואיס, מיזורי), כנסיית כריסט (ריי, ניו יורק), קפלת האי ג'קיל (ברונסוויק, ג'ורג'יה), הפרסביטריאן הראשון. כנסייה (ניובורג, ניו יורק), הכנסייה האפיסקופלית של כל הנשמות (בילטמור, צפון קרוליינה), קפלת ארל ממוריאל (טרויה, ניו יורק), ומכללת ואסר.

עבודת היחיד של הלן ארמסטרונג - שאותה כינה הניו יורק טיימס "יוצאת דופן" - כללה עיצובים של חלונות ויטראז' לעשרות כנסיות וקפלות, כמו גם בניין ממשלתי וכמה בתי מגורים פרטיים. היא עיצבה 16 חלונות בטכניקת זכוכית מצוירת מהמאה ה-15 למאוזוליאום פרטי בבית הקברות וודלאון. אחד מחלונותיה לכנסייה של סנט אנדרו בסאות'המפטון, ניו יורק, התנפץ בזמן ההוריקן הגדול משנת 1938 ונמצא בשלמותו במרחק של חצי קילומטר משם.

יצירת המופת של ארמסטרונג עשויה להיות החלון המזרחי בכנסייה האפיסקופלית של סנט פול בבולטימור, מרילנד, שנוצר בזמן השיפוץ הכללי של הכנסייה בשנת 1904.

ארמסטרונג איירה גם מספר ספרים - הלן אמסטרונג ואחותה מרגרט איירו כמה ספרים יחד, ביניהם מקס מילר משנת 1906: סיפור אהבה גרמנית.

ארמסטרונג נפטרה בבית בו גדלה בעיר ניו יורק ב-26 בנובמבר 1948.

מוזיאון המטרופוליטן בניו יורק מחזיק באוסף רישומיה וצבעי מים לחלונות ויטראז' וכן עיצובים עבור לוח מזבח וציור קיר.

## קישורים חיצוניים

## הערות שוליים

קטגוריה:אמניות אמריקאיות
קטגוריה:מאיירות אמריקאיות
קטגוריה:אמריקאיות שנולדו ב-1869
קטגוריה:אמריקאים שנולדו ב-1869
קטגוריה:אמריקאיות שנפטרו ב-1948
קטגוריה:אמריקאים שנפטרו ב-1948
אלכס אדטוקומבו

**אלכסנדרוס אמקה "אלכס" אדטוקומבו** (ביוונית: **Αλέξανδρος Εμέκα "Άλεξ" Αντετοκούνμπο**; נולד ב-27 באוגוסט 2001) הוא כדורסלן יווני ממוצא ניגרי המשחק בעמדת הסמול פורוורד במז'ייקיאי מליגת העל הליטאית בכדורסל. הוא אחיהם של שחקני ה-NBA יאניס, ת'נאסיס וקוסטאס אדטוקומבו.

## ראשית חייו
אדטוקומבו נולד באתונה, בירת יוון, להורים מהגרים מניגריה, האח הקטן מבין חמישה בנים. יש לו דרכון ניגרי, שניתן לו כדי שיקבל ויזה לארצות הברית. הוא החל לשחק כדורסל בגיל 9, ובגיל 12 עבר למילווקי, ויסקונסין לאחר שאחיו יאניס נבחר בדראפט ה-NBA 2013 על ידי מילווקי באקס. הוא שיחק בתיכון דומיניקן בווייטפיש ביי, ויסקונסין, ובעונתו הראשונה העמיד ממוצעים של 2.9 נקודות בלבד, אך בעונתו הרביעית נבחר פעמיים לנבחרת המחזור במדינה והעמיד ממוצעים של 20 נקודות ו-7 ריבאונדים. בעקבות כך הוא קיבל הצעות למלגה מאוניברסיטת אוהיו, גרין ביי ודה פול, אך הוא הודיע שלאחר התיכון ישחק באירופה ולא בכדורסל המכללות.

## קריירה מקצועית
[ממוזער|261x261 פיקסלים|אלכס (במרכז) עם אחיו [יאניס אדטוקומבו|יאניס (מימין) ות'נאסיס אדטוקומבו במהלך אתגר הכישורים של ה-NBA באולסטאר ]]
ב-22 ביוני 2020 חתם אדטוקומבו במורסיה מליגת ה-ACB הספרדית, וב-18 באוקטובר ערך את הופעת הבכורה שלו בקבוצת המילואים של המועדון בליגה הרביעית, כשרשם 28 נקודות ו-6 ריבאונדים, כולל 6 שלשות מ-9 זריקות, בניצחון 69–83 על SCD קרולינס.

לאחר שלא נבחר בדראפט ה-NBA 2021 הצטרף אדטוקומבו לסקרמנטו קינגס לליגת הקיץ של ה-NBA, וזכה באליפות. ב-10 באוקטובר 2021 חתם על חוזה ל-10 ימים עם טורונטו ראפטורס, אך למחרת נופה מהסגל וחתם בקבוצת ליגת הפיתוח שלה, ראפטורס 905. ב-2022 השתתף עם אחיו יאניס ות'נאסיס באתגר הכישורים במסגרת סוף-שבוע האולסטאר ב-NBA.

ב-3 בנובמבר 2022 חתם אדטוקומבו ב, קבוצת ליגת הפיתוח של מילווקי באקס. ב-31 באוגוסט 2023 הוא חתם במילווקי, אך שוחרר באותו יום. ב-30 באוקטובר הוא חזר לוויסקונסין הרד, ממנה נופה ב-8 בפברואר 2024.

ב-14 בפברואר 2024 חתם עד סיום העונה במז'ייקיאי מליגת העל הליטאית בכדורסל.

## קישורים חיצוניים

## הערות שוליים

קטגוריה:כדורסלנים יוונים
קטגוריה:כדורסלני מורסיה
קטגוריה:כדורסלני ראפטורס 905
קטגוריה:כדורסלני ויסקונסין הרד
קטגוריה:ספורטאים יוונים בספרד
קטגוריה:יוונים שנולדו ב-2001